CELEX: 62013TN0540
Language: mt
Date: 2013-10-01 00:00:00
Title: Kawża T-540/13: Rikors ippreżentat fl- 1 ta’ Ottubru 2013 — Société européenne des chaux et liants vs ECHA

1.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 31/10
            
         Rikors ippreżentat fl-1 ta’ Ottubru 2013 — Société européenne des chaux et liants vs ECHA
   (Kawża T-540/13)
   2014/C 31/18
   Lingwa tal-kawża: il-Franċiż
   
      Partijiet
   
   
      Rikorrenti: Société européenne des chaux et liants (Bourgoin-Jallieu, Franza) (rappreżentant: J. Dezarnaud, avukat)
   
      Konvenuta: L-Aġenzija Ewropea għas-Sustanzi Kimiċi (ECHA)
   
      Talbiet tar-rikorrenti
   
   
               —
            
            
               tilqa’ t-talba tal-kumpannija ECL li purament u sempliċement tinħeles mill-multa li ġiet innotifikata biha.
            
         
      Motivi u argumenti prinċipali
   
   Ir-rikorrenti titlob il-ħelsien tagħha mill-ħlas amministrattiv impost permezz tad-Deċiżjoni SME (2013) 1665 tal-ECHA, tal-21 ta’ Mejju 2013, li tikkonstata li r-rikorrenti ma tissodisfax il-kundizzjonijiet sabiex tibbenefika mit-tnaqqis tat-tariffa previst għall-impriżi ż-żgħar wara d-dikjarazzjoni tagħha ta’ rettifika ppreżentata wara l-bidu mill-ECHA tal-proċedura ta’ verifika tad-daqs tal-impriża.
   Insostenn tar-rikors tagħha, ir-rikorrenti tinvoka ċertu numru ta’ motivi bbażati:
   
               —
            
            
               fuq il-fatt li s-sanzjoni adottata hija sproporzjonata fid-dawl tal-iżball li jista’ jiġi attribwit lilha;
            
         
               —
            
            
               fuq il-fatt li hija rregolarizzat id-dikjarazzjoni tagħha mal-ewwel talba fuq is-sempliċi interrogazzjoni tal-ECHA;
            
         
               —
            
            
               fuq il-fatt li huwa skużabbli li hija interpretat b’mod żbaljat fajl li huwa tekniku ħafna u redatt f’lingwa li ma hijiex il-lingwa tagħha;
            
         
               —
            
            
               fuq in-natura mhux raġonevoli ta’ sanzjoni awtomatika.